Музыка займае важнае месца ў маім жыцці. Я вельмі даўно цікаўлюся беларускай культурай. Увесь час знаходжуся ў пошуках духоўнасці. На скрыжаванні ўсяго гэтага – магчымасць граць традыцыйныя танцы і мелодыі. Мне дужа падабаецца атмасфера вечарын. Заўжды прыходжу з вялікім задавальненнем. Цудоўныя ўдзельнікі, я не ведаю якія яны па-за нашымі сустрэчамі, але бачу іх падчас танцаў. Таксама адзначу, што гэта кола маіх сяброў. Калі казаць пра ролю музыкі, то адчуваю, што я на сваім месцы. Я раблю тое, што мне цікава – і гэта прыносіць карысць!